CHG ชี้กำไรทั้งปีโตเด่น28% ราคาหุ้นพักตัวถือเป็นโอกาสซื้อลงทุนเป้า 3 บาท
CHG ชี้กำไรทั้งปีโตเด่น28% ราคาหุ้นพักตัวถือเป็นโอกาสซื้อลงทุนเป้า 3 บาท
24 ต.ค. 2561

บล.ฟินันเซีย ไซรัส ระบุในบทวิเคราะห์วันนี้(24ต.ค.) ว่า บริษัท โรงพยาบาลจุฬารัตน์ จำกัด (มหาชน) หรือ CHG แนะนำซื้อ ราคาเป้าหมาย 3.00 บาท คาดกำไรปกติไตรมาส 3/61 ของ CHG ที่ 195 ลบ. +10.2% Q-Q, +15.8% เทียบช่วงเดียวกันของปีก่อนจากรายได้ที่โตโดดเด่นในกลุ่มผู้ป่วยเงินสด และไม่มีการกลับรายการรายได้เหมือนที่เกิดขึ้นในไตรมาส2/61 ขณะที่ค่าใช้จ่ายยังควบคุมได้ดีแม้จะมีเปิดจุฬารัตน์ 304
แนวโน้ม ไตรมาส 4/61 ยังโต เทียบช่วงเดียวกันของปีก่อนต่อเนื่องจากฐานต่ำคาดกำไรทั้งปีที่ 722 ลบ. +28% เทียบช่วงเดียวกันของปีก่อนและปีหน้า 788 ลบ. +9% เทียบช่วงเดียวกันของปีก่อน ราคาหุ้นที่พักตัวถือเป็นโอกาสซื้อลงทุน และเหมาะที่จะใช้เป็นที่พักเงินช่วง SET ผันผวนในระยะสั้น